Lugupeetud volikogu liikmed, kandidaadid ja külalised, head Eestimaa inimesed!
#000001
Hea Erki ja erakonnakaaslased, minu sügav kaastunne veel kord meile kõigile erakonna looja ja endise esimehe Edgar Savisaare igavikuteele lahkumise puhul. Edgari tehtu ei jää minevikku ega kajastu vaid olevikus, vaid saab läbi Keskerakonna mõjutama alati ka Eesti tulevikku.
#000003
Meil on täna kavas mitmed väga olulised punktid: valimisplatvormi ning üleriigilise nimekirja kinnitamine, samuti ringkondade nimekirjade tutvustamine. Ma alustan valimisplatvormist. Ma soovin tänada toimkonna juhti Tõnis Mölderit, alapeatükkide vedajaid ning kõiki neid, kes panustasid selle olulise dokumendi valmimisse.
#000004
See ei ole olnud kerge töö. Eesti suurima erakonnana on meie kohustus vaadata kõiki valdkondi ja murekohti ning kujundada siin oma realistlikud seisukohad. Me ei saa keskenduda vaid ühele-kahele teemale, vaid peame ühiskonnale pakkuma nii lühikest kui ka pikka, kitsast kui ka laia vaadet. Oleme alati selles õnnestunud. Nii on see ka sel korral.
#000005
Mul on hea meel, et teisedki erakonnad tunduvat olevat meie valimislubadustega kaasa tulemas. Keskerakonna kongressil, augustis 2022, tõin oma kõnes välja: selleks, et me eakad saaksid hakkama, peab keskmine vanaduspension tõusma 1000 euroni ning moodustama edaspidi vähemalt 40% Eesti keskmisest palgast. Eile saime lugeda, et ka Reformierakond ning sotsiaaldemokraadid on sellest mõttest kinni haaranud. Ja see on positiivne, sest tähendab seda, et Keskerakonna initsiatiivil toimunud erakorralistel pensionitõusudel on nüüd liitlasi.
#000006
Meie tugevus lisaks ideedele on muidugi ka meie inimesed, kes suudavad neid asju teostada. Nad on kandidaadid, kes 12 ringkonnas üle Eesti on tegelikult juba ammu enne tänast alustanud oma kampaaniat, kohtunud inimestega ja rääkinud Keskerakonna põhimõtetest. 125 inimest, igaühel on oma tugevus, omad mõtted ja enda eesmärgid. Noorim 24-aastane, vanim 79, kohaliku omavalitsuse taustaga kandidaadid, riigikogu liikmed, ettevõtjad, arstid, põllumehed- ja naised, õppejõud-professorid. Neid ühendab soov muuta Eesti paremaks, sotsiaalselt tugevamaks, riigiks, mis on kaitstud ja mille inimesed on kaitstud. Eriti siis kui meie ümber on niivõrd palju segadust, mure ja valu.
#000008
Eraldi tahan tänada kõiki neid, kes on otsustanud esmakordselt kandideerida just Keskerakonna nimekirjas nendel valimistel: kindralmajor reservis Neeme Väli, endine välisminister ja diplomaat Eva-Maria Liimets, kirjanik Katrin Pauts, teleajakirjanik Sven Soiver, doktor Arkadi Popov, suusataja ja treener Anti Saarepuu või Juristide Liidu juht Kadri Paal, filoloog Suliko Liiv on vaid mõned nimed. Ühtlasi soovin ma tänada pikaajalisi riigikogu liikmeid Marika Tuus-Lauli ja Viktor Vassiljevit, kes enam ei kandideeri, nende aastatepikkuse töö eest parlamendis. Aitäh ja palju edu tulevastes ettevõtmistes.
#000009
Juhatus esitab volikogule kinnitamiseks ka üleriigilise nimekirja Riigikogu valimisteks. Selle ülesehitamise loogika, on olnud sarnane varasemale ning seda tuleks vaadata paralleelselt ringkondade nimekirjadega. Ma usun, et see on tugev, aga ka põhjendatud nimekiri. Kindlasti on neidki, kes sooviks näha võib-olla midagi muud, kuid peame mõistma, et häid inimesi on rohkem kui ette antud numbreid. Ma palun volikogul juhatuse otsust toetada.
#000010
Pärast tänast saame ja peame minema edasi täielikult ühtse meeskonnana. Siin saalis viibivate inimeste tegevustest, öeldust ja tehtust sõltub välja palju. Mitte ainult valimistulemus, aga ka see, kas Keskerakond saab jätkata oma põhimõtete elluviimist. Viimased reitingud näitavad meile kolmandat kohta. Väidan, et Keskerakond ei jää valimispäeval kolmandaks. Me võitleme esimese-teise koha pärast. Kuidas nii?
#000011
Meie toetus on viimastel nädalatel näidanud kasvutrendi. Need, kel ei ole olnud selget eelistust on hakanud taas leidma tee Keskerakonna, tema inimeste ja väärtuste juurde. Väga palju sõltub sellest, kas esitatud kandidaadid on valijatele atraktiivsed. Ma väidan, et on. Meil on väga tugev nimekiri üle Eesti. Väga palju sõltub sellest, kas me saame oma toetajad valimiskasti juurde. Ma väidan, et saame, kui teeme selle nimel tööd. Ja tööd ei ole me kunagi kartnud – meie aktiivsus tänavatel ja kohtumised valijatega on erakonna teada tuntud trump.
#000012
Juba kohalike omavalitsuste valimiste ajal oli palju juttu sellest, kuidas EKRE on hõivamas Keskerakonna positsioone nii Tallinnas, Ida-Virumaal kui ka mujal. Muidugi mõjutab iga lisanduv erakond teiste tulemust. Aga head sõbrad, me võitsime kohalike omavalitsuste valimised. Ja olime sarnases seisus, nagu tänagi. Olukorras, kus meie kampaaniaks ei ole mitte plakatid ja rohked telereklaamid, vaid põhimõtted, esitatud eelnõud ja valitsuses tehtu.
#000013
Ja mis kõige olulisem – igaühel on väga selge võrdlusmoment, milline oli Keskerakonna juhitud valitsus ja milline on tänane. Milliseid otsuseid tegime, kuidas neid kommunikeerisime ning mis veelgi olulised – kuidas lahendasime meie kriise, kuidas teised.
#000015
Meile soovitakse anda ette väga selged raamid. Esiteks, et võidu nimel võistlevad Reformierakond ja EKRE, võidab kas must või valge. Ei, ma ei liitu selle maailmapildiga. Need lihtsustused: paha ja hea, õige ja vale, minu või sinu tee ei vii Eestit edasi. Keskerakond ei kavatse seda omavahelist poriloopimist niisama pealt vaadata, aga ega me ka ei liitu sellega. Ma usun, et valijad saavad väga hästi aru, mille pärast kaks parempoolset erakonda omavahel isegi mitte piike ei murra, vaid lihtsalt igasuguseid eetilisi ning viisakuse piire nihutavad.
#000016
Niisamuti tuleb meil ühiskonnana aidata ka Ukrainat ja selle riigi põgenikke. Viimane aasta on näidanud, et me oleme suure südamega ja mõistame kuivõrd habras on elu, oma riik ja rahu.
#000018
Täpselt nii, nagu Eesti julgeolekus ei tohi anda sentimeetritki ära võitluseta, ei tohi seda teha ka meie inimeste toimetulekus ja me ettevõtete konkurentsivõimes. Aga paraku me seda ju täna teeme. Ja vot see on valimiste põhiküsimus. See on see, mis eristab meid kõige enam – kuidas peab edasi liikuma siis, kui kõik ei ole sugugi hästi.
#000019
Korraldasime sel nädalal Riigikogu fraktsiooniga avaliku seminari „Kuidas Eesti ettevõtteid energiakriisi tingimustes elus hoida?“ Mulle läks sügavalt hinge AS-i Standard kauaaegse juhi Enn Veskimägi tõdemus, et lähiajal on ta sunnitud ettevõtte tegevuse lõpetama. Ta meenutas, et hoiatas peaminister Kaja Kallast korduvalt, et mis juhtub, kui valitsus ettevõtetele kõrgete energiahindade leevendusel appi ei tule.
#000023
Nüüd on siis tulemus käes. Standard on vaid üks näide paljude seas. Pea iga päev saame lugeda uudistest, kui mõni ettevõte on pankrotistunud, koondab inimesi või läheb üle lühendatud tööajale. Fakt on see, et tööpuudus suureneb ja tundub, et lahenduste asemel keskendutakse tagajärgedele.
#000024
Jõulukuul sõnas ettevõtlus- ja infotehnoloogiaminister Kristjan Järvan, et kui töötute arv tõuseb 70 000-ni, hakkaks riik kriisiplaani käivitama. Üle 70 000 töötu oli viimati aastal 2009, mil oli majanduskriis, kärpimised ning väga pikk ja vaevaline majanduse taastumine. Ja ega seegi ei ole veel mingi plaan, vaid ministri nägemus, et siis võiks midagi mõelda teatud sektoritele. Paraku kaotame konkurentsieelist juba täna ning need, kes on juba end kinni pannud või seda teed minemas, naljalt uuesti ei alusta. Riigi abipaketi puhul pole oluline mitte ainult selle sisu, vaid reageerimise kiirus. Ja siin on valitsus selgelt juba praegu hiljaks jäänud!
#000025
Sel seminaril tõdeti ka väga murettekitavat tendentsi: kapital voolab riigist välja. Meie raskustes ettevõtted ostetakse aga odava raha eest väliskapitali poolt üles. Me anname oma ettevõtted käest ära. Aga me jaoks võiks olla oluline see, et meie vara, kasum ja otsustusõigus jääks Eestisse. Olen veendunud, et õigem on raskes situatsioonis aidata, kui tagajärgi kinni maksta. Millegi sulgemine on lihtne, taasavamine aga väga keeruline kui mitte võimatu.
#000027
Me arusaam, kuidas kriisidele läheneda, olnud Reformierakonnast totaalselt erinev. Me nägime seda juba koalitsioonis, kui küsimus oli energiahindade kompenseerimised ettevõtjatele ja eratarbijatele. Me surve kandis vilja. Õnneks. Ja sellest oli väga suur abi ettevõtjatele ning eratarbijatele, kellele tuli elektrihind šokina. Igapäevasest oli saanud luksuskaup. See ei tohi nii olla. Ütleme erakonna valimisplatvormis selgelt, et elekter peab olema taskukohase hinnaga, mitte nii, et kõrged arved sunnivad inimesi sotsiaaltoetuste järele.
#000028
Kiirelt reageeris Keskerakonna juhitud valitsus ka koroonakriisile erinevate mehhanismidega nii, et majandus taastus kiiremini kui oodatud. Keskerakonna majanduspoliitika tõi Eesti majanduse koroonakriisist välja ühe tugevamana Euroopa Liidus.
#000029
Eesti Panga 2020. aasta suvel tehtud prognoos nägi tookord ette 10%-list majanduslangust 2020. aastal ning ka seda, et majanduse mahu kriisieelne tase taastub alles 2022. aasta keskpaigaks. Tagantjärele peame tõdema, et õigeaegselt astutud oluliste poliitiliste otsuste abil suutsime majanduslanguse ulatust vähendada 2020. aastal vaid 0,6%-le, mis oli Euroopa Liidu paremuselt kolmas tulemus. Võrdluseks, et Euroopa Liidu majanduse maht vähenes toona 5,7%. Eesti majanduse taastumine 2021. aastal jätkus sedavõrd kiirelt, et kriisieelset taset ületati 7,4%-ga, mis oli Euroopa Liidus teine tulemus Iirimaa järel.
#000030
Need numbrid tõestavad üheselt, et Keskerakonna juhtimisel vastu võetud erinevad toetusmeetmed ja sammud tõid meid kõige kiiremini kriisist välja.
#000031
Enne valimisi armastatakse rääkida sellest, mis on valimiste põhiteema. Korraldatakse mõttetalguid, arutatakse erakondade büroodes suletud kardinate taga, palgatakse agentuure ja kirjamehi, et leida see miski. See oluline. Aga kõik on hoopis lihtsam, sest elu ise dikteerib selle, mis on põhiteema ning mida poliitikutelt oodatakse.
#000032
Sel keerulisel ajal on muidugi oluline me julgeolek, aga see ei tähenda mitte ainult rahvusvahelist olukorda, välis- ja kaitsepoliitikat. Me peame selgelt oluliseks ka Eesti inimeste ja ettevõtete hakkama saamist. Meie riigi vundament, selle tugevus ja ühtsus algab kõigist meist, inimestest me ümber ning usust paremasse homsesse. Keskerakond on alati näinud laia pilti, mõistnud eesseisvaid katsumusi, teinud koostööd ja hoidnud tasakaalu. Täna on seda eriti vaja.
#000033
Nagu nähtub arhiividokumentidest, on Siim Kallase ülesandeks ideoloogiline töö, propaganda ja agitatsioonitöö juhtimine. Igal juhul on Kallas üks suurima usalduse pälvinud komnoortest komsomolikomitees, keda hinnatakse ideoloogiliselt kindlaks ehk siis nõukogude süsteemile ustavaks ja karjäärivõimeliseks nooreks tegelaseks ning tulevaseks eesrindlikuks komparteilaseks. Muu hulgas on Kallas ühiskondlikult ülimalt aktiivne. Lisaks koolides loengute pidamisele ühiskondlik-poliitilistel teemadel ehk õpilaste kasvatamisele N Liidu patriootideks, on ta üks põhilisi Tartu üliõpilaspäevade korraldajaid. Üldiselt võib väita, et Kubo, Kallas, ka hilisem tuntud poliitik Igor Gräzin ning hiljem parteiaktivistist ärimeheks saanud Tõnu Laak moodustavad toonaste aktiivsete komnoorte tuumiku. Mainida tasuks veel hilisemat ülikooli haldusprorektorit Vello Peedimaad. Nii võib aru saada, et 10 miljoni kadumaminek ei pannud mõndagi neist toonastel aastatel karastunud inimestest, kes hiljem Eesti Pangas karjääri tegid, just väga palju põdema. Kiire pilguheit Kallase kui kommunisti kujunemisloosse näitab, et Eesti NSV rahandusministeeriumis arvati perspektiivikas, Tartu Riikliku Ülikooli finantsistina lõpetanud noormees parteibüroo koosseisu. Eesrindliku ENSV rahandusministeeriumi kommunistina pandi Kallase õlule ka poliitõppused. Parteikoosolek otsustas “käsitada poliitõppust ühe tähtsaima vahendina töötajate kasvatamisel marksistlik-leninliku maailmavaate, kommunistliku veendumuse, sotsialistliku patriotismi ja internatsionalismi vaimus”. Kallase kaitsmine ei lähe aga sugugi kergelt. Moskvast “külas” käinud KRU (kontrolno-revizionnoje upravlenije) revidendid koostavad kuritarvituste kohta hoiukassades akti, mille alusel Moskvast nõutakse Kallase kohtu alla andmist. Niisiis − kohtu alla antakse vaid mõned pangateenistujad, kes ei asu just olulistes ametites. SORVVO aga kahtlustab, et süsteem on palju laiem ning töötab mõnede juhtivtöötajate mahitusel, kes omakorda püüavad Moskva ülemuste eest juhtunut varjata.
#000038
Oh ei kuula te kedagi ega kuulanud ennegi võrdväärselt teiste parteidega. Seda isegi mitte valimiste eel.
Paku ja palu, kõneta ja too teile lahendusi ja probl. lausa kätte. Te vaatagi sinnapoole.Tundub kui oleks tegeletud vaid valimistega jms.
Meil ei olnud raha, ikka ei olnud eakate jaoks normaalset raha, et tösta nende elatustase euroopalikuks. Raha pidi koguma ja koguma mustadeks päevadeks, kuigi neile olid need päevad ammugi käes. Indekseerimine küll toimus aga see on sandikopikad, mida nimetatakse Erakorraliseks Pensitõusuks.
Nüüd kui tõstame kaitsekulud ja on Ukraina sõda- nüüd siis on kokkuhoid,jumal tänat, lõppemud ja lubatakse
üksteise võidu suuremat tõstmist-aga pane tähele- alles 4 aastaga, mil võib paljugi juhtuda ja u kse taas nina eest kinni lüüa. Kuskohast need rahad siis nüd tulid? /4 aast. jõuavad paljud ära ka surra ja suurem osa tänu viletsuse pidevatele tagajärgedele./
Kui NATO on huvitet meie alade kaitsmisest,st, enda mõjusf. hoidmisest, siis teeeb ta seda nagunii, kas me oma raha sinna plekime või mitte. Kui ta ühel hetkel pole enam huvitatud, siis oleme oma pensionäre asjata
piinustanud ja vaesust kasvatanud. Meie kallilt ostetud mänguasjad ei peata kedagi ilma NATO-ta.
#000039
Keskerakond tegi ettepaneku Nursipalu harjutusväljaku laiendamise küsimust võimalikult kiiresti arutada
Riigikogu Keskerakonna fraktsiooni esindajad Tarmo Tamm ja Anneli Ott tegid riigikaitsekomisjoni tänasel istungil nädala töökava kinnitamisel ettepaneku leida esimesel võimalusel aeg rahvaalgatuse “Ei Nursipalu...
Keskerakond: lisaraha tervishoidu, ravimite käibemaks alla ja Tallinna Haigla rajamine
Keskerakond: hariduses tuleb suuremat rõhku panna finantskirjaoskusele
Karilaid ja Mölder: metsanduse arengukava annab loa lageraieks
Ratas toonitas Eesti ja Armeenia suhete tugevdamise olulisust
Yana Toom: toimetuleku ja julgeoleku kõrval on tähtis ka ühiskonna sidusus
#000043
Keskerakond tegi ettepaneku Nursipalu harjutusväljaku laiendamise küsimust võimalikult kiiresti arutada
#000044
Keskerakond: hariduses tuleb suuremat rõhku panna finantskirjaoskusele
#000046
Yana Toom: toimetuleku ja julgeoleku kõrval on tähtis ka ühiskonna sidusus
#000049